Moja škola bez zvona

 Pre dva meseca utihnula su zvona u našoj školi. Mislila sam da se to nikad neće dogoditi. Nažalost, jednog dana samo smo čuli objavu na tv-u da više u školu ne idemo.

 Za moje drugove, drugarice kao i za mene ovo je bilo veliko iznenađenje. Razmenjivali smo poruke i pitali se šta će sad biti. Vrlo brzo smo shvatili šta se dešava. Pojavila se bolest koja je za nas zatvorila vrata škole, a mi smo se osećali veoma zabrinuto i tuzno. Sazreli smo za nekoliko dana. Shvatili smo da ta vrata niko nije zatvorio zato što nas ne želi, već zato da bi nas zaštitio. Zaštitio, ne samo nas, već i naše ukućane. Vrlo brzo oglasili su se naši nastavnici, stigle su se vesti из Мinistarstva i počinje online škola. Vrlo brzo smo se mi uklopili u sve to. Imamo puno domaćih. Bolje je tako. Obaveze nam omogućavaju da brže prodje vreme. Cesto sam u kontaktu sa drugaricama i drugovima. Možda je meni malo lakše jer su pored mene sestra i još dva brata. Kad ispunim obaveze možemo da se družimo i igramo u dvorištu. Ipak , sve vreme osećam neku tugu i nezadovoljstvo. U u mojoj glavi je od početka mnogo pitanja na koje nemam odgovore. Najčešće pitanje koje se vrti po mojim vijugama je neće li ovo zlo pogoditi nekog od mojih najbližih. Često sam od starijih slusala da ono o čemu razmišljaš, to ti se i desi. Naravno da u to nisam verovala. Jednog dana moja mama se razbolela. Rekli su joj da ima upalu pluća i završila je u bolnici na infektivnom odeljenju. Ceo svet mi se srušio. Do tog dana nedostajali su mi drugovi i drugarice i ako smo se čuli svakodnevno, nedostajalo mi je školsko zvono, i ako su se nastavnici oglašavali svakodnevno. Ništa mi više nije nedostajalo, osim maminig osmeha i zagrljaja. Shvatila sam da ću drugove i drugarice opet videti, da je dobra i online škola, da će školsko zvono ponovo zazvoniti i opet nas okupiti. Važno mi je bilo samo da se meni vrati osmeh i toplina maminog zagrljaja.

 Mama se oporavlja, izlazi iz bolnice, ja i dalje ostajem bez zagrljaja, karantin je četrnaest dana. Proći će i tih četrnaest dana. A ja shvatam: meni se baš dopala online škola. Pomogla mi je da prođem kroz nanjteži period svog dosadašnjeg života. Hvala mojoj školi što mi je dala ovako mnogo domaćih zadataka, aplauz za moje nastavnike koji su sve vreme u kontaktu sa nama. Aplauz za nas koji smo se vrlo brzo prilagodili novom način školovanja. Nije mi teško da se trudim jer me za nedelju dana čeka topli zagrljaj moje mame.

 Anja Jovаnovic VI-2